**Eurovíziós Dalfesztivál**

Az Eurovíziós Dalfesztivált 1956 óta minden évben megrendezik. Az első, lényegében kísérleti évet követően minden jelentkező ország pontosan egy dalt nevezhetett a versenyre. A jelentkezők számának növekedése miatt az utóbbi években két elődöntőt követően alakul ki a döntő mezőnye.

Az adatbázist a számítógépére telepített helyi SQL szerveren kell létrehoznia. A feladatok megoldására elkészített SQL parancsokat a eurovizio\_megoldas.sql állományba illessze be a feladatok végén jelzett zárójelben lévő sor alá!

Az adatbázis az alábbi táblákat tartalmazza:

**dal(id, ev, sorrend, orszag, nyelv, eloado, eredeti, magyar, helyezes, pontszam)**

id A dal azonosítója (számláló), kulcs

ev A verseny éve (szám)

sorrend Megadja, hogy a dal az adott év döntőjében hányadikként hangzott el (szám)

orszag A dalt benevezőország neve (szöveg)

nyelv A dal nyelve (szöveg), ha többnyelvű, akkor a nyelvek vesszővel és szóközzel elválasztva szerepelnek

eloado Az előadó személy(ek) vagy együttes neve (szöveg), az előadót azonosítja

eredeti A dal hivatalos címe (szöveg)

magyar A dal magyar címe, ha létezik (szöveg)

helyezes A dal döntőbeli helyezése (szám) (1969-ben 4 dalt holtversenyben 1. helyezettnek hirdettek ki)

pontszam A dal által elért döntőbeli pontszám (szám)

1. Hozzon létre a lokális SQL szerven **eurov** néven adatbázist! Az adatbázis alapértelmezett rendezési sorrendje a magyar szabályok szerinti legyen! Ha az Ön által választott SQL szerver támogatja az UTF-8 kódolást, akkor azt is állítsa be alapértelmezésnek az adatbázis létrehozásánál! (1. feladat:)
2. Az adatbázis táblájának szerkezetét a tabla.sql állomány, az adatokat a dal.sql fájl tartalmazza. Ezek segítségével hozza létre az adatbázisban a táblát és importálja az adatokat! Futtassa elsőként a tabla.sql, majd a dal.sql, parancsfájlokat az eurov adatbázisban!
3. Készítsen lekérdezést, amely időrendben listázza azon dalok eredeti címét, amelyeket a Németország nevezett be! Jelenítse meg az évet és a dal eredeti címét! (3. feladat)
4. Készítsen lekérdezést, amelyben kilistázza melyik 3 dal kapta a legkevesebb pontszámot, a 2000-es versenyen! (4. feladat)
5. Készítsen lekérdezést, amely megmutatja átlagosan mennyi pontot szerzett Magyarország a versenyeken! (5. feladat)
6. Készítsen lekérdezést arról, hogy 2005-ben melyik dal nyert! Jelenítse meg az Országot és a dal magyar címét! (6. feladat)
7. Listázza ki a dalok eredeti címét és magyar címét, amelyek magyar címében szerepel a szerelem szó! (7. feladat)
8. Készítsen lekérdezést, amelyben megadja Magyarország hányszor vett részt a versenyen? (8. feladat)